PolyAgent/wiki_georgian_en_parallel_20231101 huggingface dataset:
მოლდოვის პრემიერ-მინისტრი

მოლდოვის პრემიერ-მინისტრი — მოლდოვეთის მთავრობის მეთაური. პრემიერ-მინისტრი ინიშნება პრეზიდენტის მიერ და მინისტრთა კაბინეტთან ერთად პარლამენტის დახმარებით ახორციელებს აღმასრულებელ ხელისუფლებას.
მოლდოვის პრემიერ-მინისტრების სია
მოლდოვის დემოკრატიული რესპუბლიკა (1917-1918)
პანტელეიმონ ერჰანი (21 დეკემბერი 1917 – 24 იანვარი 1918)
დანიელ ჩუგურეანუ (24 იანვარი 1918 – 9 აპრილი 1918)
პეტრუ კაზაკუ (9 აპრილი 1918 – 12 დეკემბერი 1918)
მოლდავეთის საბჭოთა სოციალისტური რესპუბლიკა (1940–1991)
სახალხო კომისრების საბჭოს თავმჯდომარე
ტიჰონ კონსტანტინოვი (2 აგვისტო 1940 – 17 აპრილი 1945) (გადასახლებაში რუსეთის სფსრ-ში 1941 წლის ივნისიდან 1944 წლის აგვისტომდე)
ნიკოლაე კოვალი (17 აპრილი 1945 – 4 იანვარი 1946)
გერასიმ რუდი (5 იანვარი – 4 აპრილი 1946)
მინისტრთა საბჭოს თავმჯდომარე
გერასიმ რუდი (4 აპრილი 1946 – 23 იანვარი 1958)
ალექსანდრ დიორდიცა (23 იანვარი 1958 – 15 აპრილი 1970)
პეტრუ პესკარი (24 აპრილი 1970 – 1 აგვისტო 1976) (1st time)
სემიონ გროსუ (1 აგვისტო 1976 – 30 დეკემბერი 1980)
იონ უსტიანი (30 დეკემბერი 1980 – 24 დეკემბერი 1985)
ივან კალინი (24 დეკემბერი 1985 – 10 იანვარი 1990)
პეტრუ პესკარი (10 იანვარი – 26 May 1990) (II ვადით)
მოლდოვა (1991–დან დღემდე)
იხილეთ აგრეთვე
მოლდოვის პრეზიდენტი
სქოლიო
მოლდოვის პრემიერ-მინისტრები
ბოიაკის დეპარტამენტი

ბოიაკის დეპარტამენტი
ბოიაკა — კოლუმბიის ერთ-ერთი დეპარტამენტი; წარმოადგენს კოლუმბიის შეერთებულ შტატებში შემავალი ცხრა სახელმწიფოსგან ერთ-ერთის — ბოიაკის ნაშთს.
მდებარეობს ქვეყნის ცენტრალურ ნაწილში. თითქმის მთლიანად მოქცეულია აღმოსავლეთ კორდილიერის მთებში და ესაზღვრება ვენესუელას. დასავლეთით საზღვრავს მდინარე მაგდალენა. ჩრდილოეთით ესაზღვრება სანტანდერის დეპარტამენტი, ჩრდილო-დასავლეთით — ვენესუელა და ნორტე-დე-სანტანდერის დეპარტამენტი, აღმოსავლეთით — არაუკისა და კასანარეს დეპარტამენტები, სამხრეთით — კუნდინამარკის დეპარტამენტი, დასავლეთით კი ანტიოკიის დეპარტამენტი. დედაქალაქია ტუნხა.
ბოიაკას „თავისუფლების მიწას“ უწოდებენ, რადგან ამ რეგიონშ მიმდინარეობდა მთელი რიგი ბრძოლებისა, რომელთაც კოლუმბიას ესპანეთისგან დამოუკიდებლობა მოუტანა.
ბოიაკაში ფუნქციონირებს სამი უნივერსიტეტი: კოლუმბიის პედაგოგიურ-ტექნოლოგიური უნივერსიტეტი (UPTC), ბოიაკის უნივერსიტეტი (UNIBOYACA) და სანტო-ტომასის უნივერსიტეტი.
დეპარტამენტი შედგება 123 მუნიციპალიტეტისგან.
იხილეთ აგრეთვე
კოლუმბიის დეპარტამენტები
რესურსები ინტერნეტში
ოფიციალური საიტი
Excelsio - journal from Boyacá
სქოლიო
კოლუმბიის დეპარტამენტები
პობლეტის მონასტერი

პობლეტის მონასტერი
სანტა მარია დე პობლეტის მონასტერი — ქრისტიანული მონასტერი, რომელიც დაარსდა 1151 წელს. მდებარეობს კონკა დე ბარბერაში, კატელონია, ესპანეთი. მონასწერი დააარსეს ფრანგმა ბერებმა. მთავარი არქიტექტორი იყო არნაუ ბარგესი.
იგი იყო სამეფო პანთეონი არაგონის გვირგვინის ხაიმე I-დან მოყოლებული.
1835 წელს მონასტერი მიტოვებული იქნა. 1940-იან წლებში იგი აღადგინეს.
1991 წელს, მონასტერი შეიყვანეს იუნესკოს კულტურული მემკვიდრეობის ძეგლებში (კრიტერიუმი I, IV).
რესურსები ინტერნეტში
პობლეტის მონასტერი იუნესკოს საიტზე
კატალონიის მონასტრები
ქრისტიანული მონასტრები ესპანეთში
მსოფლიო მემკვიდრეობის ძეგლები ესპანეთში
Kuunkuiskaajat

Kuunkuiskaajat — ფინური ფოლკ-დუეტი. მისი წევრები არიან სუზან აჰო და იოანა ვირტანენი. Kuunkuiskaajat-მა წარადგინა ფინეთი ევროვიზია 2010-ზე სიმღერით "Työlki ellää".
რესურსები ინტერნეტში
ოფიციალური საიტი
MySpace გვერდი
ევროვიზიის კონკურსანტები
ფინელი მომღერლები
ტირმენი

ტირმენი — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 13 ადამიანი. რაიონულ ცენტრ ასკაროვოდან დაშორებულია 15 კილომეტრით. უახლოესი რკინიგზის სადგურია ტაშბულატოვო, რომელიც დაშორებულია 62 კმ-ით..
რესურსები ინტერნეტში
Совет муниципальных образований Республики Башкортостан.
სქოლიო
აბზელილოვოს რაიონის სოფლები
ჟანა დე ვალუა (1435-1482)

ჟანა დე ვალუა (1435-1482)
ჟანა დე ვალუა (დ. 4 მაისი, 1435 — გ. 4 მაისი, 1482) — ვალუას დინასტიის წარმომადგენელი. საფრანგეთის მეფე შარლ VII-ის ასული. ბურბონის ჰერცოგინია 1456-82 წლებში როგორც ჟან II-ის პირველი მეუღლე.
ბიოგრაფია
ჟანა დაიბადა 1435 წლის 4 მაისს საფრანგეთში. იგი იყო საფრანგეთის მეფე შარლ VII-ისა და მისი მეუღლის, დედოფალ მარია ანჟუელის შუათანა ასული.
1447 წლის 23 დეკემბერს 12 წლის ჟანა ცოლად გაჰყვა თავის 21 წლის გარე ბიძაშვილს, ბურბონის ჰერცოგ შარლ I-ისა და აგნეს ბურგუნდიელის უფროს ვაჟ ჟან დე ბურბონს. 1456 წელს კი მისი მამამთილის გარდაცვალების შემდეგ ჟანი ბურბონის ჰერცოგი, ხოლო ჟანა ჰერცოგინია გახდა. მრავალწლიანი ქორწინებისდა მიუხედავად, მათ საერთო შვილები არ ჰყოლიათ.
ცნობილია, რომ ჟანა ხელოვნების დიდი მფარველი იყო და იგი გამოსახულია ვან დაიკის ერთ-ერთ ტილოზე, რომელიც დღეს მუზეუმშია დაცული.
ჟანა დე ვალუა გარდაიცვალა 1482 წლის 4 მაისს, საკუთარ დაბადების დღეზე, 47 წლის ასაკში, უშვილოდ. მის შემდეგ ჟანი კიდევ ორჯერ დაქორწინდა, მაგრამ მას შვილები არც შემდეგ ცოლებთან ეყოლა, რის გამოც 1488 წელს, მისი გარდაცვალების ტახტზე მისი ძმა ავიდა.
ლიტერატურა
Като правило, се използва датата 4 май 1482 година (Национален архив, X1A 1490, fol.95), от публикуваните от Joseph Vaesen и Étienne Charavay, Писма на Людовик XI.
Писмо на Луи XI в Белвил, датирано на 29 април 1482 година (в изложение Bulletin du Comité historique des monuments écrits de l’histoire de France: Histoire, sciences, lettres, том III, стр.244, Париж 1852)
Joseph Vaesen и Étienne Charavay Lettres de Louis XI. – Париж: Librairie Renouard, 1905. – Т. IX. – стр. 213.
დაბადებული 4 მაისი
დაბადებული 1435
გარდაცვლილი 4 მაისი
გარდაცვლილი 1482
ვალუები
საფრანგეთის პრინცესები
რამაზ დავითაშვილის ქუჩა

რამაზ დავითაშვილის ქუჩა — ქუჩა თბილისში. მდებარეობს ჩუღურეთის რაიონში (სვანეთისუბანი); ლამის ქუჩიდან მნათობის ქუჩამდე. წარმოიქმნა XX საუკუნის I ნახევარში. 1925–1926 წლების ცნობათა წიგნში „მთელი ტფილისი“ შეტანილია როგორც თვითნებობის ქუჩა, თბილისის 1934 წლის გეგმაზე დატანილია შრომის ქუჩის სახელწოდებით. 1995 წელს რამაზ დავითაშვილის სახელი ეწოდა. აქვს ორი გასასვლელი.
ლიტერატურა
დავითაშვილი
ლედ ზეპელინის 1969 წლის ჩრდილო ამერიკული გაზაფხულის ტურნე

ლედ ზეპელინის 1969 წლის ჩრდილო ამერიკული გაზაფხულის ტურნე
1969 წლის ზაფხულში ლედ ზეპელინმა მოაწყო ჩრდილო ამერიკული ტურნე. ტურნე დაიწყო 5 ივლისს და დასრულდა 31 აგვისტოს. ლედ ზეპელინმა ამ ტურნეს ფარგლებში მოგების სახით ნახა $30,000. პირველი საკონცერტო გამოსვლა გაიმართა აშშ-ს ქალაქ ატლანტაში ,უკანასკნელი კი დალასში. ჩრდილო ამერიკაში გამართული კონცერტებიდან ორი საკონცერტო გამოსვლა გაიმართა კანადის ქალაქ (ვანკუვერსა და ტორონტოში ). ტურნეს ფარგლებში ლედ ზეპელინმა მონაწილეობა მიიღო მუსიკალურ ფესტივალებში.
5 ივლისს ლედ ზეპელინი გამოვიდა Atlanta International - ის პოპ ფესტივალზე. 12 ივლისს Midwest- ის როკ ფესტივალზე. 21 ივლისს ლედ ზეპელინმა მონაწილობა მიიღო ნიუ-იორკში გამართულ Schaefer-ის მუსიკალურ ფესტივალში. ფესტივალი გაიმართა ცენტრალ პარკში. ამ ფესტივალში მონაწილეობა მიიღეს სხვა მუსიკოსებმაც. ასეთები იყვნენ - The Byrds, ჩაკ ბერი, Fleetwood Mac, მაილს დეივისი, ბი ბი კინგი,The Beach Boys, ფრენკ ზაპა და პეტი ლაბელი. ხოლო 31 აგვისტოს Texas International- ის პოპ ფესტივალზე.
სეტლისტი
Train Kept A-Rollin' (ბრედშოუ, კეი, მენი)
I Can't Quit You Baby (დიქსონი)
Dazed and Confused (პეიჯი)
White Summer/Black Mountain Side (პეიჯი)
You Shook Me (დიქსონი, ლენუა)
How Many More Times (ბონემი, ჯოუნსი, პეიჯი)
Communication Breakdown (ბონემი, ჯოუნსი, პეიჯი)
ტურნეს გრაფიკი
05/07/1969 Atlanta International Pop Festival - ატლანტა
06/07/1969 Newport Jazz Festival - Newport, RI
11/07/1969 Laurel Pop Festival - Laurel Race Course - Laurel, MD
12/07/1969 Summer Pop Festival, The Spectrum, ფილადელფია
13/07/1969 Singer Bowl - ნიუ-იორკი
18/07/1969 Kinetic Playground - ჩიკაგო
19/07/1969 Kinetic Playground - ჩიკაგო
20/07/1969 Musicarnival - კლივლენდი
21/07/1969 Schaefer Music Festival - Wollman Rink, Central Park, ნიუ-იორკი
25/07/1969 Midwest Rock Festival - State Fair Park, მილუოკი
26/07/1969 PNE Agrodome, ვანკუვერი
27/07/1969 Seattle Pop Festival - Gold Creek Park, Woodinville, WA
29/07/1969 Kinsmen Field House - ედმონტონი
30/07/1969 Terrace Ballroom - სოლტ-ლეიკ-სიტი
01/08/1969 Fairgrounds Arena - Santa Barbara, CA
02/08/1969 Civic Auditorium - ალბუკერკე
03/08/1969 Houston Music Hall - ჰიუსტონი
04/08/1969 State Fair Coliseum - დალასი
06/08/1969 Memorial Auditorium - საკრამენტო
07/08/1969 Berkeley Community Theatre - Berkeley, CA
08/08/1969 Swing Auditorium - San Bernardino, CA
09/08/1969 Anaheim Convention Center - Anaheim, CA
10/08/1969 San Diego Sports Arena - სან-დიეგო
15/08/1969 HemisFair Arena - სან ანტონიო
16/08/1969 Asbury Park Convention Hall, Asbury Park, NJ
17/08/1969 Oakdale Musical Theater - Wallingford, CT
18/08/1969 The Rockpile - ტორონტო (2 გამოსვლა)
20/08/1969 The Aerodrome - Schenectady, NY
21/08/1969 Carousel Theater - Framingham, MA
22/08/1969 Pirate's World - Dania, FL
23/08/1969 Pirate's World - Dania, FL
24/08/1969 Veterans Memorial Coliseum - ჯექსონვილი
27/08/1969 Casino Ballroom, Hampton Beach, NH
30/08/1969 Singer Bowl Music Festival - New York State Pavilion - Flushing Meadow Park - კუინზი
31/08/1969 Texas International Pop Festival - დალასი
რესურსები ინტერნეტში
ჯგუფის ოფიციალური საკონცერტო გამოსვლები
ჯგუფის საკონცერტო სეტლისტები
ლედ ზეპელინის ტურნეები
1969 წლის საკონცერტო ტურნეები
თევზჭერა

თევზჭერა — თევზის მოპოვების დარგი, (თევზაობას განსხვავებული მნიშვნელობა აქვს, ეს არის სპორტი, გასართობი, ჰობი). თევზჭერა ხდება საჭმლის და თევზის ცხიმის მოსაპოვებლად.
თევზჭერა — ერთ-ერთი უძველესი სოფლის მეურნეობის დარგი. მას საფუძველი ჩაეყარა პალეოლითს ხანიდან, ამ დროს ადამიანების უმეტესობისთვის თევზი გახდა ერთადერთი საკვები. არსებობს თევზჭერის მრავალი საშუალება (მაგალითად ანკესით, ბადით,...).
რესურსები ინტერნეტში
თევზმჭერთა საიტი
თევზჭერის ჟურნალი
მოპოვებითი მრეწველობა
კაპუა

კაპუა - ქალაქი იტალიაში.
იტალიის ქალაქები
ჩხოროწყუს მუნიციპალიტეტის დროშა

ჩხოროწყუს მუნიციპალიტეტის დროშა — ჩხოროწყუს მუნიციპალიტეტის სახელმწიფო სიმბოლო გერბთან ერთად. მიღებულია ჩხოროწყუს მუნიციპალიტეტის საკრებულოს მიერ.
აღწერილობა
დროშის ლაჟვერდის ველს მარჯვნიდან კვეთს ცხრა შემცირებული ყვითელი ყაბიწი.
დროშის პროპორცია არის 2:3.
რესურსები ინტერნეტში
ჩხოროწყუს მუნიციპალიტეტის დროშა და გერბი
საქართველოს მუნიციპალური დროშები
ჩხოროწყუს მუნიციპალიტეტი
ალექსეევკა (თეთრიწყაროს მუნიციპალიტეტი)

ალექსეევკა (თეთრიწყაროს მუნიციპალიტეტი)
ალექსეევკა — სოფელი აღმოსავლეთ საქართველოში, თეთრიწყაროს მუნიციპალიტეტში, ირაგის თემში. მდებარეობს მდინარე ასლანკის (ძველი ქართული სახელწოდება — ტორნე) მარჯვენა მხარეს, ზღვის დონიდან 1180 მ სიმაღლეზე. ქალაქ თეთრიწყაროდან დაშორებულია 13 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 161 ადამიანი.
ისტორია
დღევანდელ სოფელ ალექსეევკის სამხრეთ-დასავლეთით, დაახლოებით 1 კმ-ში, მდ. ასლანკის (შეერქვა XIX საუკუნეში ჩასახლებული რუსების მიერ), ანუ ტორნეს ხევის მარჯვენა ნაპირზე, მდებარეობს ნასოფლარი დრანეთი. აქვე მდებარეობს წმინდა კვირიკესა და ივლიტას სახელობის ტაძარი. მისი პირველი მეცნიერული პუბლიკაცია და ნასოფლარ დრანეთის იდენტიფიკაცია-ლოკალიზაცია ქვემო ქართლის ისტორიულ-არქეოლოგიურმა ექსპედიციამ (XX საუკუნის 40-50-იან წლები. ხელმძღვანელი ნ. ბერძენიშვილი) მოახდინა.
1701-1711 წლების აღწერაში ეს სოფელი მოხსენიებულია, როგორც „დრანეთი“, ხოლო 1721 წლისაში „დრიანეთი“. ვახუშტის გეოგრაფიაშიც ეს სოფელი „დრანეთის“ სახელს ატარებს.
ეკლესიის სახელობა დაკარგული იყო და სამეცნიერო ლიტერატურაში ის იწოდებოდა, როგორც დრანეთის, ან ალექსეევკა-დრანეთის ეკლესია. არქეოლოგიურ სამუშაოებისას გაირკვა, რომ ტაძარი წმინდა კვირიკესა და ივლიტას სახელობაზეა აგებული. ეკლესიაზე ჩატარდა არქეოლოგიური და სარესტავრაციო-საპროექტო სამუშაოები (ხელმძღვანელი: ნინო ნოზაძე).
ლიტერატურა
სქოლიო
თეთრიწყაროს მუნიციპალიტეტის სოფლები
ოქრუაანი

ოქრუაანი — სოფელი საქართველოში, დუშეთის მუნიციპალიტეტში, ჭონქაძის თემში. სოფელი მეწყერსაშიშ ზონაში იმყოფება.
დემოგრაფია
2014 წლის აღწერის მონაცემებით სოფელში ცხოვრობს 2 ადამიანი.
სქოლიო
დუშეთის მუნიციპალიტეტის სოფლები
ოქროს გლობუსის 57-ე დაჯილდოება

ოქროს გლობუსის 57-ე დაჯილდოება გაიმართა 2000 წლის 23 იანვარს. მასში მონაწილეობა მიიღეს 1999 წელს გამოსულმა კინო და სატელევიზიო ნამუშევრებმა.
კინო
რესურსები ინტერნეტში
ოფიციალური საიტი
ოქროს გლობუსი
ყიზლარ-მოზდოკური დიალექტი

ყიზლარ-მოზდოკური დიალექტი — ქართული ენის მკვდარი დიალექტი. მეტყველებდნენ ის ქართველები, რომლებიც სახლობდნენ ჩრდილოეთ კავკასიის ქალაქებში — ყიზლარსა და მოზდოკში, აგრეთვე ყოფილი ყიზლარის ოლქის სოფლებში — სასოფლოსა და სარაფანში (მოგვიანებით სასოფლო — ალექსანდრონევსკაია, სარაფანი — შელკოვსკაია). 1949 წლის მონაცემებით, სასოფლოში ცხოვრობდა 67 ქართულენოვანი კომლი, ხოლო სარაფანში — 45. ამ პერიოდისათვის ქართული ოჯახები ჩრდილოეთ კავკასიის დასახლებებში სხვაც იყო, ოღონდ ისინი გაფანტული იყვენენ და მათი რაოდენობის დადგენა არ ხერხდებოდა. პირველი ახალშენი ყიზლარში დააარსა 1724 წელს რუსეთს მიმავალი ქართლის მეფის ვახტანგ VI-ის ამალის ერთმა ნაწილმა. მოსახლეობის რაოდენობა აქ შემდეგ იზრდებოდა, რასაც ხელს უწყობდა საქართველოსა და ჩრდილოეთ კავკასიის ქალაქებს შორის ვაჭრობის განვითარება და საქართველოსა და რუსეთს შორის მიმოსვლა ყიზლარ–ასტრახანის გზით. აქ სახლობდნენ ქართლის სამეფო ოჯახის წევრები და გლეხობა საქართველოს სხვადასხვა კუთხიდან (ქართლი, კახეთი, ხევი, რაჭა და იმერეთი). ჩრდილოეთ კავკასიის ქართველი მოსახლეობა სადღეისოდ მთლიანად გარუსებულია. ასე რომ, ყიზლარ-მოზდოკური დიალექტი როგორც დიალექტური ერთეული, აღარ არსებობს. როგორც სპეციალისტები აღნიშნავენ, იგი დამოუკიდებელ დიალექტურ ერთეულს არც ადრე წარმოადგენდა, ენობრივი ნიშნებით ქართლურს მისდევდა, ოღონდ განიცდიდა რუსულის ძლიერ გავლენას, განსაკუთრებით ლექსიკასა და, ნაწილობრივ, გრამატიკულ წყობაშიც.
იხილეთ აგრეთვე
ქართული ენის დიალექტები
ლიტერტურა
ქართული ენა : ენციკლოპედია, 2008;
ჩხეჩკელი სტ., ყიზლარ-მოზდოკური ქართული (მიმოხილვა, ტექსტები). — «თსუ შრომები», 1936, ტ. 5;
გიგინეიშეილი ი., თოფურია ვ., ქავთარაძე ი., ქართული დიალექტოლიგია, I, თბ., 1961.
ქართული ენის დიალექტები
სამარყანდის ოლქი

სამარყანდის ოლქი (ვილაეთი) — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი სამარყანდი.
ზოგადი მიმოხილვა
შეიქმნა 1938 წლის 15 იანვარს. მდებარეობს რესპუბლიკის ცენტრალურ ნაწილში, მდინარე ზარაფშანის შუა დინების აუზში. ფართობი 16.4 ათასი კმ². სამარყანდის ოლქის ჩრდილოეთ ნაწილში ნურათაუს და აქთაუს ქედები, ყიზილყუმის უდაბნოს ნაწილი; სამხრეთში — ზარფაშანის ქედის ჩრდილოეთ კალთები და ყარნაბჩულის სტეპი. ერთადერთი დიდი მდინარეა ზარაფშანი. სამარყანდის ოლქში განვითარებულია მანქანათსაშენი, ლითონდასამუშავებელი, ქიმიური, მსუბუქი და კვების მრეწველობა, მექანიზებული სოფლის მეურნეობა. სოფლის მეურნეობაშ დიდი ადგილი უკავია სარწყავ მიწებს. აგებულია წყალსაცავები და საირიგაციო არხები. მოჰყავთ ბამბა, თამბაქო, მარცვლოვნები, კარტოფილი, ბოსტნეული, ხილი. აშენებენ მსხვილრქოსან საქონელს, ცხვარს, თხას. განვითარებულია მეაბრეშუმეობა. სამარყანდის ოლქს კვეთს სარკინიგზო მაგისტრალი კრასნოვოდსკ-ტაშკენტი. განვითარებულია საჰაერო მიმოსვლა.
ლიტერატურა
სქოლიო
უზბეკეთის ოლქები
Stars (Simply Red-ის ალბომი)

Stars (Simply Red-ის ალბომი)
Stars — ბრიტანული ჯგუფ Simply Red-ის მეოთხე სტუდიური ალბომი. იგი გამოვიდა 1991 წლის სექტემბერში. ალბომიდან გამოიცა ხუთი, შემდგომში წარმატებული სინგლი, მათ შორის „Stars“ და „For Your Babies“. ბრიტანეთის ფონოგრამების მწარმოებლების ასოციაცია-მ მას მიანიჭა 12 გზის პლატინა. იგი არის ბრიტანეთში ყველა დროის ერთ-ერთი ყველაზე გაყიდვადი ალბომი.
სიმღერების სია
ორიგინალური გამოცემა
მხარე 1
Something Got Me Started (მიკ ჰაკნოლი/ფრიც მაკ-ინტაირი) - 4:01
Stars (ჰაკნოლი) - 4:08
Thrill Me (ჰაკნოლი/მაკ-ინტაირი) - 5:04
Your Mirror (ჰაკნოლი) - 3:59
She's Got It Bad (ჰაკნოლი) - 3:33
მხარე 2
For Your Babies (ჰაკნოლი) - 4:17
Model (ჰაკნოლი) - 3:46
How Could I Fall (ჰაკნოლი) - 4:45
Freedom (ჰაკნოლი) - 3:52
Wonderland (ჰაკნოლი) - 3:49
2008 წლის საკოლექციო გამოცემის დამატებები
დისკი 1
რობერტ ჯონსონის სესიები
Come On in My Kitchen (რობერტ ჯონსონი) - 1:32
Ramblin' on My Mind (ჯონსონი) - 2:11
Me and the Devil Blues (ჯონსონი) - 2:03
When You've Got A Good Friend (ჯონსონი) - 2:00
ჰამბურგის კონცერტი (23 თებერვალი 1992)
Sad Old Red (ჰაკნოლი) - 5:58
More (ჰაკნოლი) - 4:14
Something Got Me Started (ჰაკნოლი/მაკ-ინტაირი) - 4:12
Thrill Me (ჰაკნოლი/მაკ-ინტაირი) - 5:09
Your Mirror (ჰაკნოლი) - 3:57
She's Got It Bad (ჰაკნოლი) - 3:45
დისკი 2 - რემიქსები
Stars [PM-ized Mix] - 4:10
For Your Babies [Edition Francais] - 4:06
Something Got Me Started [Esmoove's Late Night Mix] - 8:00
Thrill Me [Steppin' Razor Mix] - 6:37
Freedom [Perfecto Mix] - 6:24
Stars [Comprende Mix] - 6:38
Something Got Me Started [Hurley's 7 Mix] - 3:56
Thrill Me [Connoisseurs Mix] - 5:56
Freedom [How Long Mix] - 4:09
Something Got Me Started [Perfecto Mix] - 5:10
Thrill Me [Nellee Hooper's Dub Mix] - 4:28
Thrill Me [Stewart Levine's Club Mix] (iTunes-ის ვერსიაში) - 6:56
დისკი 3 (DVD)
Live At Montreux Jazz Festival (8 ივლისი 1992)
Love for Sale (კოულ პორტერი)
Drowning in My Own Tears (ჰენრი გლოვერი)
Every Time We Say Goodbye (პორტერი)
Sad Old Red (ჰაკნოლი)
Grandma's Hands (ბილ უიზერსი)
Enough (ჰაკნოლი/ჯო სემპლი)
If You Don't Know Me by Now (კენი გემბლი/ლეონ ჰაფი)
How Could I Fall (ჰაკნოლი)
Lady Godiva's Room (ჰაკნოლი)
A New Flame (ჰაკნოლი)
Your Mirror (ჰაკნოლი)
She's Got It Bad (ჰაკნოლი)
Model (ჰაკნოლი)
It's Only Love (ჯიმი კემერონი/ვერა კემერონი)
Joy and Pain (ფრენკი ბევერლი)
Come To My Aid (ჰაკნოლი/მაკ-ინტაირი)
Infidelity (ჰაკნოლი/ლემონ დოზიე)
The Right Thing (ჰაკნოლი)
Holding Back The Years (ჰაკნოლი/ნილ მოსი)
Stars (ჰაკნოლი)
Open Up The Red Box (ჰაკნოლი)
Thrill Me (ჰაკნოლი/მაკ-ინტაირი)
Money's Too Tight (To Mention) (ჯონ ვალენტაინი/უილიამ ვალენტაინი)
For Your Babies (ჰაკნოლი)
Something Got Me Started (ჰაკნოლი/მაკ-ინტაირი)
პრომო ვიდეოები
Something Got Me Started
Stars
For Your Babies
Thrill Me
Your Mirror
ჩარტები
ყოველკვირეული ჩარტები
წლის საბოლოო ჩარტები
სერტიფიცირებები
სქოლიო
Simply Red-ის ალბომები
1991 წლის ალბომები
East West Records-ის ალბომები
ალბომები სტიუარტ ლევინის პროდიუსერობით
ერთი ცის ქვეშ

ერთი ცის ქვეშ — ქართველი რეჟისორის, ლანა ღოღობერიძის სამნაწილიანი მხატვრული ფილმი, მიეძღვნა საქართველოს გასაბჭოების 40 წლისთავს. ფილმი გადაღებულია ლეო ქიაჩელის მოთხრობის „თავადის ქალი მაიას“ და არჩილ სულაკაურის ნოველების „მტრედების“ და „ფრესკას“ მიხედვით. ამ სამ ამბავს ერთმანეთისაგან 20-20 წლიანი შუალედი აცილებს (1921, 1941, 1961).
სიუჟეტი
სამი ამბავი:
„თავადის ქალი მაია“ — ჟამგადასული მზეთუნახავი, თავადის ქალი მაია არისტოკრატული კლასის წარმომადგენელია; მას სიყვარულის ჟინი აწუხებს, მაგრამ სიყვარული მისთვის ადამიანებზე ბატონობას ნიშნავს და უბედურება მოაქვს ყველასთვის, ვისაც იგი შეიყვარებს. გასაბჭოებულ საქართველოში ადგილი არ აქვს არც მაიას და არც მის სიყვარულს, ორივე დასაღუპად არის განწირული.
„მტრედები“ — მეორე მსოფლიო ომის ღრუბელი მუქარასავით ჩამოწოლილა თბილისელი ახალგაზრდების მომავალზე. მოკრძალებით, გაუბედავად ისახება ნანისა და ლევანის პირველი სიყვარული, ლევანი ფრონტზე მიდის, ნანი ელოდება მის დაბრუნებას. ფრონტიდან კი ლევანის დაღუპვის ამბავი მოდის.
„ფრესკა“ — კინონოველა გაუმჟღავნებელი სიყვარულის და გაცრუებული იმედების შესახებაა და არქიტექტორ ქალზე მოგვითხრობს, რომელსაც მხატვარი ვაჟი შეჰყვარებია. მაგრამ ვაჟს სხვა უყვარს და ქალი ძალას იკრებს, რათა გულში ჩაიკლას გამოუთქმელი გრძნობა.
როლებში
ლიანა ასათიანი (თავადის ქალი მაია)
ციცინო ციციშვილი (დაფინო)
ოთარ მეღვინეთუხუცესი (ბონდო)
გიული ჭოხონელიძე (ამბაკო)
კირა ანდრონიკაშვილი, უმცრ. (ნანა)
გივი ყიასაშვილი (ლევანი)
რევაზ თათარაძე (ზურიკო)
სოსო გოგიჩაიშვილი (ვასიკო)
თენგიზ არჩვაძე (ზაზა)
გურანდა გაბუნია(რუსუდანი)
ზეინაბ ბოცვაძე (ლელა)
ალექსანდრე კვალიაშვილი (ვარლამი)
თემურ გაჟონია (კოლა)
რესურსები ინტერნეტში
სქოლიო
სსრკ-ის ფილმები
1961 წლის ქართული ფილმები
ქართულენოვანი ფილმები
შავ-თეთრი ფილმები
ლანა ღოღობერიძის ფილმები
რომანებზე დაფუძნებული ფილმები
იბნ რუშდი

იბნ რუშდი, ცნობილი როგორც ავეროესი (დ. 1126, კორდობა, ესპანეთი — გ. 10 დეკემბერი, 1198, მარაქეში, მაროკო) — ანდალუზიელი არაბი ფილოსოფოსი და ექიმი, ფილოსოფიის, ისლამური კანონის, მათემატიკისა და მედიცინის მაგისტრი. მისი ფილოსოფიური სკოლა ცნობილია სახელით ავეროიზმი.
ლიტერატურა
Glasner, Ruth. Averroes' Physics: A Turning Point in Medieval Natural Philosophy (Oxford, Oxford University Press, 2009).
არაბები
არაბი ფილოსოფოსები
დაბადებული 1126
გარდაცვლილი 10 დეკემბერი
გარდაცვლილი 1198
Lasioglossum cinclum

Lasioglossum cinclum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1984 წელს.
იხილეთ აგრეთვე
Lasioglossum-ის სახეობების სია
სქოლიო
cinclum
ჩინარლი (ბილიასუვარი)

ჩინარლი (ბილიასუვარი)
ჩინარლი — სოფელი აზერბაიჯანში, ბილიასუვარის რაიონში.
რესურსები ინტერნეტში
ბილიასუვარის რაიონის სოფლები
ძველი დიკლო

ძველი დიკლო — ნასოფლარი საქართველოში, მდებარეობს ახმეტის მუნიციპალიტეტის ტერიტორიაზე, კახეთის მხარეში, ისტორიულ მხარე თუშეთში. ციხე-სოფელი ძველი დიკლო, რომელიც ამჟამად მიტოვებულია სოფელ დიკლოს აღმოსავლეთითაა, სოფლიდან ორიოდე კმ-ის მანძილზე. სამანქანო გზა სოფელ დილკოსთან წყდება და ძველი დიკლოსკენ საცალფეხო ბილიკი მიუყვება. საკუთრივ ნასოფლარი მაღალი, კლდოვანი მთის ერთ-ერთ განშტოებაზეა განლაგებული. აღმოსავლეთ და ჩრდილოეთ მხრიდან მას დიდი, ფრიალო კლდეები ესაზღვრება და სრულიად მიუდგომელია. დასავლეთით და ნაწილობრივ სამხრეთითაც რელიეფი შედარებით მისადგომია. ერთადერთი ბილიკი ნასოფლარს სწორედ ამ მხრიდან, დასავლეთიდან აუყვება.
გეგმარებითი თვალსაზრისით, ნაგებობები მაღალი კლდეების თავზე საკმაოდ მოხერხებულადაა განლაგებული და ერთ მთლიან, საფორტიფიკაციო, სათავდაცვო სისტემას ქმნის. იგი ამ ისტორიული მხარის ჩრდილოეთი საზღვრის დამცველ ავან-პოსტს წარმოადგენდა. ციხე-სოფელი გაშენებულია საკმაოდ რთული რელიეფის მქონე სამ ტერასაზე. რომელთაგანაც ქვედა, ძირითადად სამეურნეო დანიშნულებისათვის გამოიყენებოდა. ზედა ორ ტერასაზე კი, რომლებიც ერთმანეთს ვიწრო ქუჩით უკავშირდებიან, მთლიანად საცხოვრებელი ნაგებობით იყო განაშენიანებული.
შენობები ერთმანეთის მიჯრით დგას, მათი გარეთა კედლები საბრძოლო ზღუდეს ქმნის. ტერასის შუა, ყველაზე მაღალ ადგილას, კლდის წვერზე, ოთხკუთხა კოშკია აღმართული, რომელიც ამჟამად შემორჩენილია ორი სართულის სიმაღლეზე და მთელი კომპლექსის დომინანტს წარმოადგენს.
დანარჩენი ნაგებობების კედლები სხვადასხვა სიმაღლეზეა შემორჩენილი, ზოგი საერთოდ გამქრალია და მხოლოდ კვალი დატოვა. ნაგებობები ძირითადად სამსართულიანია. ციხე-სოფლის ეს მონაკვეთი, დანარჩენი ნაწილისგან იზოლირებულია და მასში მოხვედრა მხოლოდ შუა ტერასაზე მდებარე კოშკის პირველ სართულზე მოწყობილი ვიწრო შესასვლელითაა შესაძლებელი. ნასოფლარის ყველა შენობა ფიქლისაა, წყობა მშრალი. ქვედა ტერასის ყველაზე მაღალ ადგილას აგებულია ოთხკუთხა კოშკი, რომლის გვერდით იყო ყორით შემოფარგლული ეზო, როგორც ჩანს იგი მსხვილფეხა რქოსანი საქონლის სადგომს წარმოადგენდა. ციხე-სოფლის მეოთხე, ქვედა ტერასაზე, დაბლა, ჯგუფად, რამდენიმე ნაგებობაა განლაგებული.
ნასოფლარ ძველ დიკლოს 2018 წელს, თუშეთის კიდევ ცხრა პუნქტთან ერთად, საქართველოს მთავრობის დადგენილებით მიენიჭა ეროვნული მნიშვნელობის კატეგორიის ძეგლის სტატუსი.
რესურსები ინტერნეტში
დიკლო-ეროვნული კატეგორიის ძეგლი
სქოლიო
ახმეტის მუნიციპალიტეტის ისტორიული სოფლები
ეროვნული მნიშვნელობის კატეგორიის კულტურის უძრავი ძეგლები